LT Europos Sąjungos oficialusis leidinys C 37/13

Valstybių narių perduota informacija apie suteiktą valstybės pagalbą pagal Komisijos reglamentą (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantį Reglamentą (EB) Nr. 70/2001

2011/C 37/08

Pagalbos Nr.: XA 69/10

Valstybė narė: Ispanija

Regionas: Comunidad Autónoma de Canarias

Pagalbos schemos arba įmonės, gaunančios individualią pagalbą, pavadinimas: Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, «de mínimis»

Teisinis pagrindas: Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, «de mínimis».

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: Keturi šimtai tūkstančių eurų (400 000 EUR)

Didžiausias pagalbos intensyvumas: Pagal minėto 2010 m. vasario 4 d. įsakymo Nr. 12/2010 6 straipsnį didžiausias pagalbos intensyvumas negali būti didesnis kaip 90 % patirtų nuostolių. Pagal Įsakymo 6 straipsnio 6 dalies d punktą nuostoliai bus nustatyti remiantis atitinkamo Salos tarybos departamento parengta nuostolių ataskaita. Tačiau pagalba niekada negali būti didesnė už skirtumą tarp patirtų nuostolių ir kitos pagalbos arba kompensacijos, atitinkančios arba papildančios tą, kurią dėl tų pačių priežasčių gali mokėti kitos administravimo institucijos, viešosios įstaigos (nacionalinės arba tarptautinės) ar kuri nors kita finansų įstaiga iš viešųjų arba privačiųjų fondų, arba tą, kuri išmokama pagal draudimo liudijimus.

Kai pagalba mokama dėl žemės ūkio sektoriaus gamybos įrangos ir infrastruktūros sugadinimo, kaip numatyta Įsakymo Nr. 12/2010 6 straipsnio 4 dalyje, nuostoliai vertinami taikant nuostolių procentą, apskaičiuotą pagal Žemės ūkio generalinio direktorato patvirtintą kainą, ir naudojant tam tikslui nustatytus modelius.

Tačiau pagal 2006 m. gruodžio 15 d. Komisijos reglamento (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, 11 straipsnio 8 dalį ši siūloma kompensacija bus sumažinta 50 % ūkininkams, kurie nėra apdraudę bent 50 % savo vidutinės metinės produkcijos.

Panašiai, jei pagalbos neužtektų visoms paraiškoms patenkinti, finansavimo dalis (procentas) visiems pareiškėjams gali būti sumažinta, kol bus skirta daugiau lėšų.

Įgyvendinimo data: Nuo tos dienos, kai įvykdytos 2006 m. gruodžio 15 d. Komisijos reglamento (EB) Nr. 1857/2006 20 straipsnio nuostatos, laikantis 2010 m. vasario 4 d. įsakymo Nr. 12/2010 papildomos devintosios nuostatos nuostatų, kuriomis nustatoma galima sąlyga Įsakymo 6 straipsnyje reglamentuojamai pagalbai, išskyrus pagalbą, skirtą atlyginti prekybos asociacijoms žalą, padarytą žemės ūkio produktų perdirbimo ir realizavimo infrastruktūrai (Įsakymo Nr. 167/2009 6 straipsnio 5 dalis), kuri atitinka reikalavimus, nustatytus 2006 m. gruodžio 15 d. Komisijos reglamente (EB) Nr. 1998/2006 dėl Sutarties 87 ir 88 straipsnių taikymo de minimis pagalbai.

Pagalbos schemos arba individualios pagalbos trukmė: Iki 2010 m. gruodžio 31 d. arba kol nebus išeikvotos lėšos (400 000 EUR).

Pagalbos tikslas: Numatyti tikslai išvardyti Įsakyme Nr. 12/2010; jie atitinka Komisijos reglamento (EB) Nr. 1857/2006 11 straipsnio nuostatas.

Bendras pagalbos intensyvumas turi būti ne didesnis nei 80 % ir 90 % mažiau palankiose ūkininkauti vietovėse ir teritorijose, nurodytose Reglamento (EB) Nr. 1698/2005 36 straipsnio a punkto i, ii arba iii papunkčiuose, kaip nustatyta valstybių narių pagal to reglamento 50 ir 94 straipsnius, dėl nepalankių oro sąlygų pardavus produktą sumažėjusių pajamų. Šis pajamų sumažėjimas apskaičiuojamas atimant:

Iš didžiausios nuostolių, atitinkančių 1 dalyje nustatytus pagalbos skyrimo kriterijus, sumos turi būti atimta:

Pagal 2010 m. vasario 25 d. Įsakymo Nr. 12/2010 6 straipsnį pagalba teikiama toliau nurodytais atvejais:

a) gyvulius auginančiuose ūkiuose kompensuojami nuostoliai, patirti dėl gyvulininkystei naudojamiems plotams padarytos žalos, jei ūkyje laikomi gyvuliai apdrausti pagal kurias nors jungtinio žemės ūkio draudimo plano nuostatas;

b) užregistruoti pasėlių ir gyvulių auginimo nuostoliai, kai tokio įvykio metu dar nėra prasidėjęs draudimo sutarties laikotarpis, jei buvo apsidrausta ankstesniais prekybos metais;

c) pasėlių ir gyvulių auginimo nuostoliai, jei tuo metu, kai buvo padaryta žala, ūkis buvo apdraustas jungtinės žemės ūkio draudimo sistemos draudimu. Kompensuojama žala, kuri nekompensuojama pagal minėtą sistemą;

d) pasėlių ir gyvulių auginimo, kuris neįtrauktas į dabartinį jungtinį žemės ūkio draudimo planą, nuostoliai, išskyrus atvejus, kai jis apdraustas kita draudimo forma.

Gyvulius auginančių ūkių nuostoliai, patirti dėl žalos gyvulininkystei naudojamuose plotuose, kompensuojami suteikiant išmokas papildomoms gyvulių pašarų išlaidoms padengti.

Kompensacija už pasėlius apskaičiuojama remiantis planuotos produkcijos atitinkamais prekybos metais nuostolių įvertinimu. Tuo tikslu, prireikus, atsižvelgiama į pagal žemės ūkio draudimo sistemą nustatytas sąlygas ir tvarką.

Pagalba pasėlių ir gyvulių auginimui skiriama ūkių savininkams, kurių patirti gamybos nuostoliai sudaro ne mažiau kaip 30 proc.

Ekonomikos sektorius (-iai):

— Gyvūnų auginimas – ožkininkystė, triušininkystė, paukštininkystė ir bitininkystė.

— Augalininkystė – vidutinio klimato zonų vaisių, subtropinių vaisių (bananų, papajų, avokadų ir t. t.), vynuogių, daržovių (bulvių) ir dekoratyvinių augalų auginimas.

Pagalbą teikiančios institucijos pavadinimas ir adresas:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Interneto svetainė: http://www.gobcan.es/agricultura/otros/reglamento_CE_pynes.htm

Kita informacija: —

Pagalbos Nr.: XA 150/10

Valstybė narė: Prancūzija

Regionas: Département de l’Ain

Pagalbos schemos arba įmonės, gaunančios individualią pagalbą, pavadinimas: Appui technique à l’amélioration des performances des filières (Ain)

Teisinis pagrindas: Articles L 1511-2, L 3231-2 et 3232-1 du code général des collectivités territoriales; délibération du conseil général de l’Ain

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 440 000 EUR

Didžiausias pagalbos intensyvumas: 80 %

Pagalbos dydis pagal priemonės rūšį:

50 % gerosios patirties chartijoms ir techninei paramai pienininkyste besiverčiantiems ūkininkams,

70 % techninė parama standartinei gamybai tobulinti (15 str.),

80 % techninė parama kokybiškų produktų gamybai tobulinti (14 str.).

Įgyvendinimo data: Nuo prašymo taikyti išimtį registracijos numerio paskelbimo Europos Komisijos Žemės ūkio ir kaimo plėtros generalinio direktorato interneto svetainėje.

Pagalbos schemos arba individualios pagalbos trukmė: Ne ilgesnė nei iki 2013 m. gruodžio 31 d.

Pagalbos tikslas: Priemonė taikoma pagal Reglamento (EB) Nr. 1857/2006 14 ir 15 straipsnius dėl techninės paramos teikimo žemės ūkio valdoms.

Šia paramos programa siekiama gerinti Eno departamento žemės ūkio gamybą, padedant parengti gerosios patirties chartijas ir teikiant techninę paramą. Departamentas subsidijuoja paramą gyvulininkystės ūkiams, pagalbą ūkininkams, ketinantiems registruoti SKVN (saugomą kilmės vietos nuorodą), ar departamento lygiu nustatant tam tikrus standartus.

Parama gerosios patirties chartijų rengimui

Skatinimo priemonės ir techninė parama gyvulių augintojus skatina prisijunti prie nacionalinės gerosios patirties chartijos. Parama teikiama gyvulių augintojų informavimo kampanijoms, mokymams ir praktiniams užsiėmimams, skirtiems pienininkystės specialistų ar pieno kontrolės specialistų grupėms, taip pat regioninėms bei nacionalinėms darbo grupėms, atsakingoms už prisitaikymą prie kokyčių, ir pagalbai veiksmingam tvirtinimo vizitų kompiuteriniam valdymui.

Techninė parama veiklai gerinti – ši pagalba skirta įvairių rūšių iniciatyvoms remti:

parama ūkininkams, gaminantiems SKVN ar specifikacijoje nurodytu prekės ženklu ženklinamus produktus, pagal nurodytus poreikius,

parama techninių normatyvų sistemoms rengti (taip pat genetikos sistemai, kuri skirta gyvulininkystės ūkiams), techninių ir ekonominių duomenų rinkimas per ūkininkams skirtus mokymus, kad ūkininkai galėtų pasinaudoti naujausiomis atitinkamo sektoriaus (galvijų, avių, ožkų, paukščių, kiaulių ar arklių auginimo, daržininkystės, ekologiškų produktų gamybos ir kt.) technologijomis,

parama pašarų normatyvų sistemoms rengti, kad būtų panaudojamas pašarų potencialas ir, naudojant patikimus šlapimo tyrimus infraraudonaisiais spinduliais, sumažinamas į aplinką išmetamų azoto turinčių atliekų kiekis. Remiantis tokių tyrimų rezultatais, bus įmanoma suteikti techninio pobūdžio patarimų dėl veiksmingo ir subalansuoto pašarų naudojimo, kad atrajotojai pašarus geriau virškintų ir padidėtų pieno gamyba,

gyvulių augintojams skirta konkreti parama, kad būtų sukurtas paprastas stebėsenos metodas, kurį naudojant laiką, per kurį užauginamos telyčios, būtų galima sutrumpinti iki 2 metų (žr. orientacinę lentelę), taip pat, kad naudojant infraraudonųjų spindulių priemones ir jų referencinę sistemą būtų įmanoma nustatyti, kaip omega 3 riebalų rūgčių kiekis piene priklauso nuo pašarų, ir tam, kad ganyklų plotai būtu kuo geriau tvarkomi, o tai padėtų sumažinti pieno gamybos savikainą (pievose rengiami mokymai, per kuriuos gyvulių augintojai galėtų pasidalyti gerąja patirtimi).

Siūlomos paslaugos bus teikiamos tik:

ne didesniems kaip MVĮ dydžio, kaip tai apibrėžiama Bendrijos teisėje (2008 m. rugpjūčio 6 d. Komisijos reglamento (EB) Nr. 800/2008 I priede) ūkiams,

ūkiams, kurie užsiima pirmine žemės ūkio produktų gamyba,

ūkiams, kurie nelaikytini sunkumų patiriančiomis įmonėmis pagal Bendrijos gaires dėl valstybės pagalbos sunkumus patiriančioms įmonėms sanuoti ir restruktūrizuoti (OL C 244, 2004 10 1).

Ekonomikos sektorius (-iai): Visi departamento žemės ūkio sektoriai (žemės ūkio valdos (MVĮ))

Pagalbą teikiančios institucijos pavadinimas ir adresas:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Interneto svetainė: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Kita informacija: —

Pagalbos Nr.: XA 210/10

Valstybė narė: Italija

Regionas: Visa šalies teritorija

Pagalbos schemos arba įmonės, gaunančios individualią pagalbą, pavadinimas: Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Teisinis pagrindas: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo 1, comma 1068 e comma 1074.

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: Bendra planuojama pagalbos suma – 400 000,00 EUR

Didžiausias pagalbos intensyvumas: 100 % reikalavimus atitinkančių išlaidų

Įgyvendinimo data: Nuo prašymo taikyti išimtį registracijos numerio paskelbimo Europos Komisijos Žemės ūkio ir kaimo plėtros generalinio direktorato interneto svetainėje.

Pagalbos schemos arba individualios pagalbos trukmė: Pagalba bus teikiama iki 2013 m. gruodžio 31 d.

Pagalbos tikslas: Paskatinti ūkininkus ir jų ūkių darbininkus dalyvauti įmonių keitimosi žiniomis forumuose, konkursuose, parodose ir mugėse pagal 2006 m. gruodžio 15 d. Komisijos reglamento (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiančio Reglamentą (EB) Nr. 70/2001 (OL L 358, 2006 12 16, p. 3), 15 straipsnio 2 dalies d punktą.

Ekonomikos sektorius (-iai): Jaunieji žemės ūkio sektoriaus verslininkai.

Pagalbą teikiančios institucijos pavadinimas ir adresas:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Interneto svetainė: http://www.politicheagricole.gov.it/SviluppoRurale/GiovaniAgricoltura/default.htm

Kita informacija: —